text: Lastbil i ulykke spærrer E45
  04 juli 2013 kl. 04.56
  En lastbil er her til morgen kørt galt på motorvej E45
  En lastbil med anhænger på vej nordpå af motorvej E45 kørte i morges galt ved afkørsel nummer 68, Vojens.
  Lastbilen punkterede på venstre fordæk, hvorefter den med høj fart kørte ind i autorværnet. I forbindelse med kollisionen spildte lastbilen en masse grus og sand.
  Sporet i nordgående retning blev midt på formiddagen lukket helt, da vejbanen skulle gøres helt farbar. Lastbilen blev i den forbindelse fjernet fra autoværnet.
  Det nordlige spor er igen blevet åbnet. Men billisterne skal være opmærksom på, at der endnu ikke er blevet etableret et permanent autoværn.
  